**ZAPISNIK**

**sa 16. sjednice Školskog odbora OŠ Čista Velika**

16. sjednica Školskog odbora OŠ Čista Velika (u daljnjem tekstu: Školski odbor) održana je 18. prosinca 2014. godine u prostorijama OŠ Čista Velika, u Čistoj Velikoj s početkom u 09:10 sati..

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić, Šime Šunjerga i Daniel Storić, članovi; Silvio Šoda, tajnik škole.

Nije nazočan Ante Tabula.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 15. sjednice
2. Odlučivanje o izboru kandidata za ravnatelja OŠ Čista Velika
3. Razno

**Ad.1**. Član Školskog odbora Ante Škarić je iznio primjedbu na zapisnik sa 15. sjednice, u dijelu koji se odnosi na nenazočnost sjednicama člana Školskog odbora gosp. Luke Bilača koji je odlukom osnivača razriješen dužnosti, uz napomenu da gosp. Bilač nije ni verificirao svoj mandat u ovom sazivu Školskog odbor. Ostali članova Školskog odbora nisu imali nikakve primjedbe, te je isti usvojen.

**Ad.2.** Na 15. sjednici Školskog odbora utvrđeno je da je na natječaj za imenovanje ravnatelja škole pristigla samo jedna molba i to gosp. Marijana Belamarića te je dana na glasanje na Vijeću roditelja, Učiteljskom vijeću i zboru radnika sukladno članku 64. Statuta škole. Predsjednica Školskog odbora zamolila je članove Školskog odbora Antu Škarića iz Vijeća roditelja, Magdalenu Biluš iz Učiteljskog vijeća i Nevena Storića iz zbora radnika da dostave zaključke sa održanih sjednica. Na temelju predočenih zaključaka vidljivo je da je gosp. Marijan Belamarić izabran za ravnatelja od strane sva tri tijela Škole, te se pristupilo glasovanju na Školskom odboru. Tri preostala člana Školskog odbora (Šime Šunjerga, Andrijana Šunjara i Daniel Storić) prihvatili su kandidaturu gosp. Marijana Belamarića, te je nakon završenog glasovanja utvrđeno da je gosp. Marijan Belamarić jednoglasno izabran za ravnatelja škole.

**Ad.3.** Pod točkom Razno nije bilo rasprave

Sjednica je završila u 09:21.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/14-01/14

**URBROJ:** 2182/1-12/1-6-14-2

U Čistoj Velikoj, 18. 12. 2014.